Sõbrannal hakkas sünnipäev lähenema ja kui ma juhtusin kingisoovi kohta küsima, siis selleks oli müts. Alles eelmine aasta ma ju kinkisin talle mütsi, sinise. Aga see oli oma koha leidnud tütre peas ja tema ikka ilma. Ja värvisooviks roosa. Just selline vanaroosa, nagu ma oma tütrele tegin. Just seda lõnga mul kodus olemas oligi, nii et pikalt ei läinud. Kui ma käisin poes uuel lõngajahil, jäi silma just seda õiget värvi tutt, mis tundus sellele mütsile just see õige olevat. Lõngaks jällegi Madame Tricote Merino Gold.
Eelmisel aastal hästi populaarne palmikutega müts. Proovisin isegi läbi teha. Müts tuli mõnusalt kohev ja tihke. Lõngakulu oli ikka korralik. Lõngaks Karnaluksist pärit Madame Tricote Merino Gold. Sisse õmblesin puuvillase voodri. Piiga jäi rahule.